**הצעה לתיקון (תוספת) לתקנון (עמוד 14 בתזכיר)**

**ח ב ר י כ ב ו ד**

6. (א) הוועד המרכזי יהיה מוסמך, בתוקף החלטה שתתקבל ברוב דעות של שלושה רבעים לפחות מחבריו, לקבל כחבר כבוד ללשכה אדם כל שהוא, בין הזכאי לפי התקנון להתקבל כחבר ללשכה ובין אם לאו, אשר הצטיין באופן מיוחד בשרותיו או בפעולותיו לטובת המקצוע. הצעת החלטה לקבלת חבר כבוד תובא לדיון אך ורק בישיבה אשר לגביה תשלח לחברי הוועד המרכזי הזמנה מראש של לא פחות מארבעה עשר יום, אשר בה יצויין בפירוש, כי בישיבה המיועדת תעמוד לדיון הצעת החלטה לקבל חבר כבוד וכן יצוינו בהזמנה פרטים על המועמד.

 (ב) החלטה לקבלת חבר כבוד תהיה בתוקף לאחר שהאדם אשר לגביו נתקבלה החלטה יביע הסכמתו להתקבל כחבר כבוד.

 (ג) חבר כבוד יהיה זכאי לקבל הודעה על אסיפה כללית ולהשתתף בה, אך לא יהיה זכאי להצביע, לבחור או להיבחר.

 (ד) על אף האמור בסעיף 1 ובפסקה (ג) מסעיף 6, יחשב חבר כבוד, אשר אילולא היותו כזה היה כשיר להיות חבר רגיל לפי התקנון, לחבר.

 (ה) חבר כבוד יהיה פטור מתשלום דמי חבר, דמי רישום וכיוצא באלה ללשכה.

**חברים נלווים (בין-לאומיים)**

6א. (א) הוועד המרכזי יהיה מוסמך לקבל כחבר נלווה

 (בין-לאומי), או בלועזית International Associate

 אדם אשר מילא אחרי כל התנאים הבאים:

 1) הוא רשאי לעסוק בראיית חשבון במדינת חוץ. הוועד המרכזי מוסמך לקבוע אם אכן כישוריו של מועמד לחברות נלווית ממלאים אחרי הוראה זאת.

 1א) מלאו לו 23 שנה.

 2) הוא אינו תושב ישראל או טרם מלאו שנתיים תמימות להיותו תושב ישראל באיזו צורה שהיא. בהתעורר ספק בענין פירוש המונח תושב לענין זה מוסמך הוועד המרכזי להכריע בענין.

 3) הוא אינו בעל רשיון לפי סעיף 4 לחוק רואי חשבון.

 4) הוא חתם על הצהרה ועל בקשה בכתב - בנוסח, בצורה ובאופן אשר ייקבעו מזמן לזמן ע"י הוועד המרכזי - והגישם לוועד המרכזי. הוועד המרכזי מוסמך לקבוע אלו מסמכים והמלצות יש לצרף לבקשה כאמור.

 (ב) מילא אדם אחרי הוראות פסקא א' מסעיף זה, רשאי הוועד המרכזי להחליט אם לקבל הבקשה או לדחותה ולא יהא חייב לנמק החלטתו והחלטתו זאת תהא סופית בלי זכות ערעור.

 (ג) הוראות סעיפים 8 עד 11, 12 ו-13 (עם השינויים המחוייבים לפי העניין), 14, 16 ו-17 תחולנה על חברים נלווים (בין-לאומיים).

 (ד) חבר נלווה (בין-לאומי) יהיה זכאי לקבל הודעה על אסיפה כללית וכן, אם שילם ללשכה כל חוב אשר מועד פרעונו הגיע, להשתתף באסיפה כללית, אך לא יהיה זכאי להצביע, לבחור או להיבחר.

 (ה) חבר נלווה (בין-לאומי), שאינו תושב ישראל כאמור בסעיף 6א.(א) לעיל, יהיה זכאי להוסיף ליד שמו את הציון חבר נלווה (בין-לאומי) בלשכת רואי חשבון בישראל, ובלועזית International Associate of the Institute of Certified Public Accountants in Israel או .I.A.C.P.A

**סטודנט לשכה**

6ב. (א) "סטודנט לשכה"- משמעו תלמיד ללימודי חשבונאות במוסד להשכלה גבוהה בתקופה של עד שלוש שנים מתום לימודי החשבונאות של אותו תלמיד (לרבות שנת השלמה) או עד מועד קבלת רישיון רואה חשבון, לפי המוקדם מביניהם.

 (ב) סטודנט לשכה יהיה זכאי לקבלת שירותים מהלשכה, כפי שיקבע על ידי הועד המרכזי מעת לעת.

 (ג) סטודנט לשכה אינו "חבר בעל זכות הצבעה".

**נשיא כבוד**

**6ג. (א) האסיפה הכללית מוסמכת, להעניק תואר של נשיא כבוד לכל החיים לנשיא לשעבר של הלשכה.**

 **(ב) התואר יוענק בגין עשייה יוצאת דופן ותרומה ייחודית לאורך שנים ללשכה, לחברים ולמקצוע.**

 **(ג) החלטה על מתן התואר תתקבל באסיפה כללית יוצאת מן הכלל של הלשכה, באמצעות כתב הצבעה וברוב של שישים אחוזים מכלל החברים בעלי זכות ההצבעה שהשתתפו בהצבעה.**

 **(ד) הגם שהתואר הוא לכל החיים, האסיפה הכללית תהיה מוסמכת, לבטל את התואר ובלבד שהחלטה על ביטול התואר, תתקבל באותו אופן שבו הוענק. בנוסף התואר יבוטל במקרה בו חלילה יקבע בפס"ד חלוט כי נשיא הכבוד עבר עבירה שיש עמה קלון.**

**ת ו א ר**

7. חבר יהא זכאי להוסיף ליד שמו-

 בנוסף לתוארו:

 רואה חשבון או רו"ח,

 ובלועזית Certified Public Accountant

 או ליד שמו בלועזית - ,C.P.A

 את הציון:

 חבר לשכת רואי חשבון בישראל,

ובלועזית Member of the Institute of Certified Public Accountants in Israel

 או, ליד שמו בלועזית M.I.C.P.A.